วันเสาร์ที่ 29 พฤษภาคม 2564
“ชัยวุฒิ” ตีธงฟัน “แอคแคปฯ-ดวงฤทธิ์” ปมปั่นข่าวซิโนฟาร์ม เชื่อขบวนการดิสเครดิต รบ.
“ชัยวุฒิ” ตีธงฟัน “แอคแคปฯ-ดวงฤทธิ์” ปมปั่นข่าวซิโนฟาร์ม เชื่อขบวนการดิสเครดิต รบ.
“ดีอีเอส”รวบตึงหลักฐานฟัน“แอคแคปฯ-ดวงฤทธิ์”ปมปั่นข่าวซิโนฟาร์ม20ล้านโดสอ้างต้องจ่ายผลประโยชน์ให้รบ.ล่า2กก.บห.ลงนามหนังสือกำมะลอพิรุธผู้เกี่ยวข้องปฏิเสธยังจ้อคลับเฮาส์ต่อเชื่อทำเป็นขบวนการชี้“ดวงฤทธิ์”จงใจสร้างความสับสนหลายหนซัดจุดยืนการเมืองชัดตอกเจอจับได้กลับอ้างมีอันตราย-ไม่พูดต่อเจตนาให้สังคมสับสนชี้ความผิดสำเร็จแล้วสั่งเอาเรื่องถึงที่สุด
จากกรณีที่ในสังคมออนไลน์ได้เผยแพร่หนังสือบริษัทแอคแคปแอสเซ็ทส์จำกัด(บริษัทแอคแคปฯ)ที่ทำถึงราชวิทยาลัยจุฬาภรณ์โดยมีเนื้อหาอ้างว่าบริษัทแอคแคปฯสามารถจัดหาวัคซีนชิโนฟาร์มจำนวน20ล้านโดสและสามารถจัดส่งให้ได้ภายใน2สัปดาห์แต่ไม่สามารถติดต่อขอเข้าพบพล.อ.ประยุทธ์จันทร์โอชานายกรัฐมนตรีและนายอนุทินชาญวีรกูลรองนายกรัฐมนตรีและรมว.สาธารณสุขได้จนมีการเผยแพร่หนังสือฉบับดังกล่าวอย่างกว้างขวางส่งผลให้เกิดความเข้าใจผิดถึงการบริหารจัดการวัคซีนป้องกันโรคโควิด-19ของรัฐบาลเมื่อวันที่27พ.ค.64ที่ผ่านมานั้น
วันนี้(29พ.ค.64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเผยว่าศูนย์ต่อต้านข่าวปลอม(Anti Fake News Center)ตรวจสอบเบื้องต้นกับสำนักงานคณะกรรมการอาหารและยา(อย.)พบว่าบริษัทแอคแคปฯไม่มีชื่อยื่นขึ้นทะเบียนนำเข้าวัคซีนซิโนฟาร์มรวมทั้งยังจดทะเบียนทำธุรกิจด้านอสังหาริมทรัพย์ไม่มีคุณสมบัตินำเข้ายาและเวชภัณฑ์และไม่ได้เป็นตัวแทนของผู้ผลิตวัคซีนซิโนฟาร์มจริงซึ่งภายหลังปรากฏเป็นข่าวศ.นพ.นิธิมหานนท์เลขาธิการราชวิทยาลัยจุฬาภรณ์และผู้อำนวยโรงพยาบาลจุฬาภรณ์ก็ได้ปฏิเสธพร้อมชี้แจงแล้วว่าลักษณะของบริษัทไม่น่าเชื่อถือและไม่มีDossierหรือเอกสารประกอบรายการประกอบยาและการผลิตจากบริษัทเจ้าของวัคซีนเพื่อมาใช้ขอใบอนุญาตต่ออย.แต่อย่างใดดังนั้นหนังสือฉบับดังกล่าวนั้นจึงเป็นข้อความที่บิดเบือนและทำให้เกิดความเสียหายแก่ประชาชนเป็นการกระทำดังกล่าวที่เข้าข่ายเป็นความผิดตามพระราชบัญญัติ(พ.ร.บ.)ว่าด้วยการกระทำความผิดเกี่ยวกับคอมพิวเตอร์พ.ศ.2560 (พ.ร.บ.คอมพิวเตอร์ฯ)เช่นเดียวกับผู้ที่นำข้อมูลดังกล่าวไปเผยแพร่หรือส่งต่อก็จะเข้าข่ายมีความผิดเช่นกัน
“กระทรวงดีอีเอสกำลังประสานข้อมูลกับบก.ปอท. (กองบังคับการปราบปรามการกระทำความผิดเกี่ยวกับอาชญากรรมทางคอมพิวเตอร์)รวมทั้งกระทรวงสาธารณสุขเพื่อรวบรวมหลักฐานแล้วและดำเนินการเอาผิดผู้ที่เกี่ยวข้องทั้งหมดโดยขณะนี้เจ้าหน้าที่กำลังติดตามตัวกรรมการผู้จัดการผู้ลงนามทั้ง2รายในหนังสือมาให้ข้อมูลและข้อเท็จจริงเกี่ยวกับหนังสือฉบับดังกล่าวเพื่อดำเนินการในส่วนที่เกี่ยวข้องตามกฎหมายต่อไป”นายชัยวุฒิกล่าว
นายชัยวุฒิกล่าวต่อว่านอกจากนี้ยังมีบุคคลและกลุ่มบุคคลนำไปวิพากษ์วิจารณ์และกล่าวหาในทำนองว่ารัฐบาลมีการเรียกรับผลประโยชน์จากการขึ้นทะเบียนและจัดหาวัคซีนโควิด-19ซึ่งเข้าข่ายการหมิ่นประมาทและเสนอข้อมูลเท็จอย่างชัดเจนเช่นกันเพราะการขึ้นทะเบียนและนำเข้าวัคซีนมีระเบียบขั้นตอนการดำเนินการตามช่องทางกฎหมายอยู่แล้วไม่จำเป็นต้องเข้าพบใครเป็นพิเศษน่าสังเกตว่าที่ผ่านมาเกิดความพยายามในการตั้งประเด็นโจมตีการบริหารจัดการวัคซีนโควิด-19ของรัฐบาลมาอย่างต่อเนื่องและรุนแรงขึ้นมองได้ว่ามีการวางแผนเป็นขบวนการเพื่อดิสเครดิตรัฐบาลหรือไม่เห็นได้ชัดจากกรณีบริษัทแอคแคปฯที่ผู้เกี่ยวข้องในส่วนของภาครัฐต่างออกมาปฏิเสธไปแล้วแต่ทราบว่าเมื่อคืนวันที่27พ.ค.64นายดวงฤทธิ์บุนนาคสถาปนิกและแกนนำกลุ่มแคร์คิดเคลื่อนไทยที่มักร่วมกิจกรรมทางการเมืองกับพรรคเพื่อไทยนำไปพูดคุยแสดงความคิดเห็นผ่านแอปพลิเคชันคลับเฮาส์โดยมีเนื้อหาสาระให้เกิดความสับสนขึ้นในสังคมตลอดจนสร้างความเสียหายให้แก่รัฐบาลและผู้เกี่ยวข้องมีการพูดถึงขั้นว่ามีคนเรียกค่าพาเข้าพบนายกรัฐมนตรีกับบริษัทดังกล่าวเพื่อให้มีช่องทางเจรจานำเข้าวัคซีนซิโนฟาร์มโดยแลกกับเงิน5ล้านบาทอีกด้วยและเมื่อต้นเดือนพ.ค.64นายดวงฤทธิ์ก็เคยทวีตข้อความผ่านทวิตเตอร์อ้างว่ามีรุ่นน้องที่รู้จักกันพยายามนำวัคซีนซิโนฟาร์ม20ล้านโดสให้รัฐบาลและระบุว่า“ประสานไปที่คนของรัฐบาลทุกช่องทางแล้วมันถามหาผลประโยชน์ตอบแทนกันก่อนหมดเลย”จนมีผู้มารีทวิตหรือเผยแพร่ข้อความต่อจำนวนมากและยังมีหลักฐานว่ามีความสนิทสนมกับนายกรกฤษณ์กิติสินหนึ่งในผู้บริหารของบริษัทแอคแคปฯด้วยหรือเมื่อต้นเดือนม.ค.64ก็ทวีตในทำนองว่ามีคนบางกลุ่มได้สิทธิซื้อวัคซีนโควิด-19แล้วทั้งที่กระบวนการทุกอย่างมีการเปิดเผยโปร่งใสโดยตลอด
“ทั้งการที่บริษัทแอคแคปฯถูกเปิดโปงว่าไม่ใช่ผู้แทนซิโนฟาร์มจริงและการทวีตข้อความในประเด็นเดียวกันล่วงหน้าของคุณดวงฤทธิ์ทำให้สามารถตั้งข้อสังเกตได้ว่าอาจเป็นขบวนการเดียวกันที่ต้องการสร้างความสับสนและดิสเครดิตรัฐบาลเรื่องนี้กระทรวงดีอีเอสได้รวบรวมหลักฐานการเผยแพร่ข้อความในแพลตฟอร์มต่างๆรวมทั้งการพูดคุยในแอปฯคลับเฮาส์ล่าสุดไว้ทั้งหมดแล้วขณะนี้ได้ให้ฝ่ายกฎหมายทำการสรุปว่ามีผู้กระทำผิดกี่รายอย่างไรบ้างเพื่อดำเนินคดีอย่างเร่งด่วนต่อไป”รมว.ดีอีเอสกล่าว
นายชัยวุฒิกล่าวอีกว่าการที่มีการออกมาโพสต์ว่ามีการเรียกเงิน5ล้านบาทหรือมีการเรียกผลประโยชน์จากการจัดหาวัคซีนโควิด-19นั้นหากมีหลักฐานยืนยันชัดเจนก็เปิดเผยได้อยู่แล้วหน่วยงานที่เกี่ยวข้องพร้อมดำเนินการตามกฎหมายเพราะเป็นการแอบอ้างหาประโยชน์ซึ่งไม่สมควรให้เกิดขึ้นโดยเฉพาะในช่วงที่ประเทศกำลังประสบปัญหาการระบาดโควิด-19แต่ถ้าไม่มีหลักฐานเป็นการพูดลอยๆผ่านโซเชียลเน็ตเวิร์คเพื่อดิสเครดิตนายกฯและรัฐบาลเท่ากับเป็นการนำข้อมูลอันเป็นเท็จเข้าสู่ระบบคอมพิวเตอร์เมื่อภาครัฐจำเป็นต้องดำเนินคดีตามกฎหมายคนเหล่านี้ก็มักจะออกมาเรียกร้องว่าเป็นการละเมิดสิทธิปิดหูปิดตาประชาชนซึ่งเป็นรูปแบบของขบวนการเฟคนิวส์และต้องการให้เกิดความเข้าใจผิดในสังคม
“เชื่อว่าสังคมพอจะเข้าใจถึงเจตนาของกลุ่มคนดังกล่าวหลายคนก็เป็นกลุ่มคนที่อยู่ตรงข้ามรัฐบาลและนิยมชมชอบกลุ่มการเมืองบางกลุ่มจุดยืนทางการเมืองของคุณดวงฤทธิ์ก็ชัดเจนพอถูกจับได้ไล่ทันก็อ้างว่าชนตอมีอันตรายถึงตายไม่ขอพูดถึงเรื่องนี้อีกทั้งที่หากไม่มีเจตนาก็ควรออกมาชี้แจงข้อเท็จจริงเหมือนมีเจตนาให้สังคมสับสนไปเรื่อยๆซึ่งกรณีของคุณดวงฤทธิ์ถือว่าความผิดสำเร็จแล้วหน่วยงานที่เกี่ยวข้องกำลังรวบรวมหลักฐานและจะดำเนินการทางกฎหมายอย่างเด็ดขาดแน่นอน"นายชัยวุฒิระบุ.
************